โลกฟื้นหนุนหุ้นไปต่อ ทองน่าสนใจน้อยลง
เศรษฐกิจสหรัฐ-จีนฟื้นดันหุ้นทะลุ 1,300 จุดแกร่งมีสัญญาณไปต่อ ราคาทองร่วง
3 พ.ย. 2555

เศรษฐกิจสหรัฐ-จีนฟื้นดันหุ้นทะลุ 1,300 จุดแกร่งมีสัญญาณไปต่อ ราคาทองร่วง 
ตลาดหุ้นวันที่ 2 พ.ย.ที่ผ่านมา ดัชนีหุ้นไทยปรับตัวขึ้นแรงตามต่างประเทศรับข่าวดีตัวเลขเศรษฐกิจและปัญหาว่างงานของสหรัฐดีขึ้น โดยมีแรงซื้อเข้ามาตั้งแต่เปิดตลาด และดัชนีขึ้นไปสูงสุดถึง 1,311.33 จุด ก่อนย่อตัวเล็กน้อยมาปิดที่ระดับ 1,306.60 จุด บวก 8.61 จุด หรือ 0.66% มูลค่าการซื้อขายหนาตาขึ้นเป็น 38,340.87 ล้านบาท แต่นักลงทุนต่างชาติซื้อเพียง 539 ล้านบาท ส่วนรายย่อยขายหนักกว่า 2,331 ล้านบาท 
ขณะที่ราคาทองคำในประเทศปรับตัวลงบาทละ 200 บาท รับซื้อที่ 2.48 หมื่นบาท และขายออก 2.49 หมื่นบาท หลังจากมีการเปลี่ยนแปลงราคาถึงวันละ 5 ครั้ง 
มาร์เก็ตติง กล่าวว่า เศรษฐกิจสหรัฐและจีนฟื้นตัว จูงใจให้นักลงทุนกลับมาซื้อหุ้นพลังงาน และยังมีแรงซื้อหุ้นซีเมนต์อย่างต่อเนื่อง นำโดยบริษัท ปูนซิเมนต์ไทย (SCC) ราคาปิดที่จุดสูงสุดที่ระดับ 402 บาท พุ่งขึ้น 13 บาทหรือ 3.74% มูลค่าซื้อขายมากถึง 1,941 ล้านบาท และบริษัท ทีพีไอ โอลีน (TPIPL) ปิดสูงสุดที่ 16.10 บาท เพิ่มขึ้น 1.10 บาท หรือ 7.33%
“เศรษฐกิจโลกฟื้นตัว ส่งผลให้แนวโน้มหุ้นดีขึ้น มีโอกาสที่ดัชนีจะขึ้นไปแถว 1,340 จุด แต่ราคาทองคำมีโอกาสอ่อนตัวลง หลังจากคิวอี 3 จะมีความจำเป็นน้อยลง” มาร์เก็ตติง กล่าว
ด้านตลาดหลักทรัพย์กำหนดให้นักลงทุนที่จะซื้อหุ้น บริษัท เอกรัฐวิศวกรรม (AKR) บริษัท โรแยล ซีรามิค อุตสาหกรรม (RCI) บริษัท ตงฮั้ว คอมมูนิเคชั่นส์ (TH) และบริษัท ทรีซิกตี้ไฟว์ (TSF) ในวันที่ 523 พ.ย. 2555 ต้องวางเงินสดทั้ง 100% ก่อนสั่งซื้อหุ้น ซึ่งเป็นตามคาด และหุ้น TH มีการชิงขายก่อนกดราคาหุ้นรูดลงแรง 12.50% ปิดที่ระดับ 5.25 บาท 
นอกจากนี้ ตลาดเตือนนักลงทุนให้ระมัดระวังการลงทุนในหุ้นบริษัท ซุปเปอร์บล๊อก (SUPER)